Natten til torsdag opstod en mindre brand på bostedet Solsiden i Sindal.

En mindre brand opstod i nat på bostedet Solsiden på Odinsvej i Sindal. Der var tale om en brand i en skraldespand, der for en stund udviklede kraftig røg. Beboeren på værelset havde tømt et askebæger ned i skraldespanden, og på den måde opstod branden omkring klokken 2 natten til torsdag. Beboeren fik dog hurtigt slukket branden i skraldespanden igen. Der oplyses, at en beboer blev tilset af en læge, da vedkommende havde været udsat for røg. Personen har det godt og blev ikke indlagt.